**PREDKLADACIA SPRÁVA**

Ministerstvo pôdohospodárstva a rozvoja vidieka Slovenskej republiky predkladá návrh nariadenia vlády Slovenskej republiky, ktorým sa zrušujú niektoré nariadenia vlády Slovenskej republiky z oblasti rastlinolekárskej starostlivosti (ďalej len „návrh nariadenia vlády“) podľa   
§ 2 ods. 1 písm. k) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení zákona č. 207/2002 Z. z.

Cieľom návrhu nariadenia vlády je zrušiť tie nariadenia vlády Slovenskej republiky, ktorými sa do právneho poriadku Slovenskej republiky transponovali smernice z rastlinolekárskej  oblasti, ktoré sa zrušujú nariadením Európskeho parlamentu a Rady (EÚ) 2016/2031 z 26. októbra 2016   
o ochranných opatreniach proti škodcom rastlín, ktorým sa menia nariadenia Európskeho parlamentu a Rady (EÚ) č. 228/2013, (EÚ) č. 652/2014 a (EÚ) č. 1143/2014 a zrušujú smernice Rady 69/464/EHS, 74/647/EHS, 93/85/EHS, 98/57/ES, 2000/29/ES, 2006/91/ES a 2007/33/ES (Ú. v. EÚ L 317, 23.11.2016) v platnom znení a delegovaným nariadením Komisie (EÚ) 2019/829 zo 14. marca 2019, ktorým sa dopĺňa nariadenie Európskeho parlamentu a Rady (EÚ) 2016/2031   
o ochranných opatreniach proti škodcom rastlín, ktorým sa členským štátom povoľuje udeliť dočasné výnimky na účely úradného testovania, na vedecké alebo vzdelávacie účely, na pokusy alebo šľachtenie (Ú. v. EÚ L 137, 23.5.2019).

Návrh nariadenia vlády nie je predmetom vnútrokomunitárneho pripomienkového konania.

Dátum nadobudnutia účinnosti sa navrhuje s prihliadnutím na čl. 113 ods. 2 nariadenia Európskeho parlamentu a Rady (EÚ) 2016/2031 z 26. októbra 2016 o ochranných opatreniach proti škodcom rastlín, ktorým sa menia nariadenia Európskeho parlamentu a Rady (EÚ) č. 228/2013, (EÚ) č. 652/2014 a (EÚ) č. 1143/2014 a zrušujú smernice Rady 69/464/EHS, 74/647/EHS, 93/85/EHS, 98/57/ES, 2000/29/ES, 2006/91/ES a 2007/33/ES. Tento dátum sa s prihliadnutím na predpokladanú dĺžku legislatívneho procesu navrhuje aj vo vzťahu k tým nariadeniam vlády Slovenskej republiky, ktorými sa transponovali tie smernice, ktoré boli zrušené s účinnosťou od 14. decembra 2019. Vzhľadom na predpokladanú dĺžku legislatívneho procesu je možné predpokladať zachovanie 15 dňovej legisvakačnej doby v súlade s § 19 ods. 5 zákona č. 400/2015 Z. z.   
o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov.

Návrh nariadenia vlády bol predmetom pripomienkového konania a na rokovanie sa predkladá bez rozporov.